Ротшілдове

Ро́тшілдове () — дінастія жыдовскых фінанчників родом з Нїмецька. Протягом часу впливали і впливають в многых економічных і бізнісовых областях, меджі іншым в інвестічнім банковництві і винарьстві. Тота родина нїмецькых Ашкеназьскых Жыдів, родом з Франкфурту над Моганом, в 18. столїтї розшырила своє дїятельство по цїлій Европі і дакотры з них здобыли ракуськы і британьскы шляхтьскы тітулы.

 Походжіня 
Основателём дінастії Ротшілдовых є Маєр Амшел Ротшілд (первістным меном Маєр Амшел Бауер, 23. фебруара 1744, Франкфурт над Моганом — 19. септембра 1812, ту так само). Скусеность в области фінанчництва здобыв у банкового роду Оппенгаймів в Гановерї (часть той розконарёвой родины ся усадила ай в Празї, поз. наприклад верхнёго рабіна Давіда Оппенгайма). По смерти своёго отця Мозеса Амшела Бауера в наслїдство одышов ёго бізніс во франкуртьскім ґето і переменовав ся на Маєра Амсела Ротшілда подля червеного щіта, котрый вісїв перед отцёвскым домом. Поступом часу ся став дуже впливовым і богатым фінанчником, і вдяка тому, же став адміністратором великого маєтку ландґрафа Вільяма I. Гесеньского.

Маєр Амшел Ротшілд 29. авґуста 1770 ся оженив з Ґутеле Шнапперовов (1753—1849), вєдно мали пять сынів і пять дочок. Свою фінанчну імперію розшырив ай за граніцї Нїмецька тым, же своїх сынів послав до пяты міст в різных европскых країнах, жебы там заложили бізнес (Франкфурт над Моганом, Відень, Лондон, Неапол, Паріж). В припадї неприязной сітуації в єдній країнї сі мали братя взаємно помагати, што ся реално робили і цїлый жывот вузко сполупрацовали; каждый з них заложив новый конарь родинї на своёй новой отцюзнинї. Родинне богатство мало быти заховане через договорены свадьбы меджі братами і сестрами з першого або другого колїна, глава родины мала зістати во Франкфуртї. В 2005 роцї Маєр Амшел Ротшілд быв вызначеный часописом Forbes за седьмого найвпливного бізнесмена вшыткых часів і як "основателя меджінародного фінанчництва".

 Ґалерія 

 Референції 

 Література 


Катеґорія:Ротшілдове